Omstridte brev fra prins Charles offentliggjort
Siden 2005 har avisa The Guardian forsøkt å få innsikt i brevene, og onsdag kunne de offentliggjøre 27 brev fra den britiske tronarvingen som nylig ble bestefar til lille Charlotte Elizabeth Diana. I ett brev spurte Charles daværende statsminister Tony Blair om hvorfor anskaffelsen av helikoptre til soldatene i Irak var forsinket. I et annet ber han landbruksminister Elliot Morley om å støtte tiltak mot ulovlig fiske. – Jeg håper særlig at det ulovlige fisket av den patagonske tannfisken vil stå høyt på din prioriteringsliste. Inntil handelen med den stanses, er det lite håp for den stakkars albatrossen, som jeg vil fortsette å kjempe for, skrev Charles til Morley. Mange har spekulert i at prinsen har forsøkt å påvirke regjeringsmedlemmer. Selv mener prinsen at han bare forsøker å bruke sin posisjon til å hjelpe andre. Den britiske tronarvingen har skrevet brev til statsråder i 30 år. De 27 brevene som britisk høyesterett ga The Guardian innsyn i, ble sendt til statsråder i 2004 og 2005. Onsdag kveld kom også kronprins Olavs hittil ukjente brev der han skrev om krigsfrykten frem.
Etter en ti år lag rettsstrid ble det onsdag kjent hva prins Charles har skrevet om i brev til statsråder. Helikoptre i Irak og albatrossens skjebne er blant temaene prinsen har tatt opp.